**RÁMCOVÁ DOHODA**

**na dodanie**

**profesionálnych pracích prostriedkov so systémom dávkovania**

uzavretá v súlade s ust. § 269 ods.2 zákona č. 513/1991 Zb. Obchodný zákonník

v znení neskorších predpisov

**Článok 1**

**Zmluvné strany**

**Kupujúci:** Východoslovenský ústav srdcových a cievnych chorôb, a.s.

Ondavská 8

040 11 Košice

Štatutárny orgán: doc. MUDr. František Sabol, PhD., MPH,MBA predseda predstavenstva

Ing. Marián Albert, MBA, podpredseda predstavenstva

Zodpovedný za plnenie

zmluvy: Mgr. Diana Exelová, námestníčka Odboru ošetrovateľskej starostlivosti

IČO: 36 601 284

DIČ: 2022108704

IČ DPH: SK2022108704

Bankové spojenie: Slovenská sporiteľňa, a.s.

IBAN: SK48 0900 0000 0004 4595 2274

Spoločnosť je zapísaná v Obchodnom registri Okresného súdu Košice I, vložka č. 1360/V, oddiel: Sa

(ďalej len **„kupujúci“ alebo „objednávateľ“**)

a

**Predávajúci:** ....................................

*obchodný názov (podľa dokladu o oprávnení podnikať)*

.......................................

*adresa (podľa dokladu o oprávnení podnikať)*

Štatutárny orgán: .......................................

*meno, priezvisko, funkcia (podľa dokladu o oprávnení podnikať)*

IČO: ...................................

DIČ: ...................................

IČ DPH: ......................................

Bankové spojenie: ....................................... *názov peňažného ústavu, číslo účtu – IBAN*

Tel.: .......................................

Fax: ...........................................

Spoločnosť zapísaná: .........................................................................

*zápis v registri (označenie registra, ktorý podnikateľa zapísal) a číslo zápisu*

(ďalej len **„predávajúci**“ alebo ako „**dodávateľ**“)

Túto rámcovú dohodu uzatvárajú kupujúci ako verejný obstarávateľ a predávajúci ako úspešný uchádzač v zákazke s nízkou hodnotou podľa § 117 zákona č. 343/2015 Z. z. o verejnom obstarávaní vyhlásenej verejným obstarávateľom na predmet zákazky: **Pracie prostriedky**. Rámcová dohoda nezakladá priamo právo na plnenie predmetu rámcovej dohody (ďalej aj len „dohoda“).

**Článok 2**

**Predmet rámcovej dohody**

1. Predmetom tejto rámcovej dohody je záväzok predávajúceho:
   1. opakovane dodať tovar, ktorý je predmetom tejto dohody v členení uvedenom v Prílohe č. 1 - Špecifikácia predmetu zákazky a Prílohe č. 2 - Štruktúrovaný rozpočet (ďalej len „tovar“) na základe čiastkových objednávok kupujúceho a záväzok kupujúceho za dodaný tovar zaplatiť predávajúcemu cenu podľa podmienok stanovených touto dohodou;
   2. poskytnúť kupujúcemu po dobu trvania rámcovej dohody do bezplatného užívania formou výpožičky dávkovač s centrálnou dávkovacou hlavicou (ďalej ako „predmet výpožičky“ alebo „dávkovač“); bližšie podmienky výpožičky sú uvedené v Článku 3 tejto dohody a požiadavky na predmet výpožičky sú stanovené v Prílohe č. 1 Špecifikácia predmetu zákazky - položka č.8 tejto dohody.
2. Príloha č. 1 Špecifikácia predmetu zákazky (ďalej len Príloha č.1) a Príloha č. 2 Štruktúrovaný rozpočet (ďalej len Príloha č.2) tvoria neoddeliteľnú súčasť tejto dohody.
3. Predmet rámcovej dohody podľa bodu 1.1 predstavuje predpokladané a zároveň maximálne možné plnenie podľa tejto dohody, pričom kupujúci jednotlivými čiastkovými objednávkami špecifikuje rozsah plnenia v rámci každej dodávky tovaru realizovanej podľa tejto dohody predávajúcim. Kupujúci sa nezaväzuje k pravidelným odberom tovaru, ale vyhradzuje si právo priebežne aktualizovať a upravovať objem odberu tovaru v samostatných objednávkach v závislosti na potrebách kupujúceho. Kupujúci sa nezaväzuje k odobratiu celkového predpokladaného množstva tovaru podľa Prílohy č. 2 tejto dohody.
4. Tovar, ktorý je predmetom tejto rámcovej dohody, musí spĺňať všetky požiadavky v zmysle zákona č. 264/1999 Z.z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov.

**Čl. 3**

**Osobitné dojednania o výpožičke**

1. V súlade s bodom 1.2 dohody je špecifikácia požiadaviek na predmet vypožičania (ďalej aj ako „predmet výpožičky“ alebo „dávkovač“) uvedená v Prílohe č. 1 – položka č.8  tejto dohody. Identifikačné číslo dávkovača bude súčasťou preberacieho protokolu o odovzdaní predmetu vypožičania (ďalej len „Preberací protokol“).
2. Práva a povinnosti predávajúceho, ktorý sa ako požičiavateľ dávkovača, zaväzuje bezplatne po dobu trvania rámcovej dohody prenechať kupujúcemu ako vypožičiavateľovi na užívanie dávkovač v stave spôsobilom na riadne užívanie.
3. Dávkovač, ktorý je predmetom výpožičky je vo vlastníctve predávajúceho.
4. Predávajúci je oprávnený žiadať vrátenie predmetu vypožičania pred uplynutím dohodnutej doby výpožičky iba v prípade, ak kupujúci neužíva predmet výpožičky riadne alebo ho užíva v rozpore s účelom, na ktorý slúži.
5. Predávajúci je oprávnený počas trvania výpožičky vstúpiť do priestorov kupujúceho za účelom kontroly predmetu výpožičky a po skončení doby vypožičania a po uplynutí lehoty na vrátenie predmetu výpožičky určenej v písomnej výzve za účelom prevzatia a odvozu predmetu výpožičky.
6. Kupujúci nesmie počas platnosti zmluvy bez písomného súhlasu predávajúceho poskytnúť dávkovač do užívania tretím osobám. Porušenie tejto povinnosti zakladá právo predávajúceho na odstúpenie od zmluvy.
7. Predávajúci je povinný po uplynutí lehoty trvania zmluvy predmet vypožičania prevziať od kupujúceho.
8. Predávajúci je povinný mať na vlastné náklady predmet výpožičky poistený pre prípad poškodenia, zničenia, straty, odcudzenia alebo iných škôd, ktoré na ňom vzniknú, a to počas celej doby platnosti tejto zmluvy.
9. Kupujúci je oprávnený užívať predmet výpožičky riadne a v súlade s účelom, ktorý sa dohodol, alebo ktorému obvykle slúži; je povinný chrániť predmet vypožičania pred poškodením, stratou alebo zničením.
10. Kupujúci je povinný užívať predmet vypožičania iba s tovarmi, resp. materiálmi, ktoré sú určené a potrebné k tomu, aby tento predmet vypožičania správne a v súlade so svojím určením fungoval.
11. Kupujúci je povinný vynaložiť všetko úsilie na to, aby bol predmet vypožičania ochránený pred poškodením, zničením či krádežou zo strany tretích osôb. Kupujúci je povinný bez zbytočného odkladu nahlásiť nefunkčnosť alebo udalosť týkajúcu sa chodu predmetu vypožičania, hlavne poruchu, stratu, zničenie alebo poškodenie predmetu vypožičania.
12. Kupujúci je povinný predávajúcemu v lehote 15 dní odo dňa uplynutia doby vypožičania alebo do 15 dní v prípade jednostranného odstúpenia od zmluvy jednou zo zmluvných strán, predmet výpožičky vrátiť, a to v stave v akom ho vypožičiavateľ prevzal, s prihliadnutím na obvyklé opotrebovanie.
13. Pred vrátením predmetu vypožičania je kupujúci povinný urobiť očistenie predmetu vypožičania od zjavných nečistôt a uložiť predmet vypožičania do transportného obalu, ktorý zabezpečí bezpečný transport predmetu výpožičky.
14. Pri úkone vrátenia predmetu vypožičania vypracuje predávajúci Preberací protokol o vrátení predmetu vypožičania, ktorý obe strany potvrdia svojím podpisom a ktorý sa stane neoddeliteľnou súčasťou tejto zmluvy. V preberacom protokole o vrátení predmetu vypožičania bude uvedený stav predmetu vypožičania, zmeny, ktoré na predmete vypožičania nastali, vrátane poškodenia či uvedenia chýbajúcich súčastí.
15. V prípade že predmet vypožičania nebude vrátený požičiavateľovi v stave, v akom ho požičiavateľ odovzdal vypožičiavateľovi podľa Preberacieho protokolu, hlavne vtedy keď bude predmet vypožičania poškodený alebo mu bude chýbať nejaká súčasť, je vypožičiavateľ povinný uhradiť požičiavateľovi všetku náhradu škody, ktorá požičiavateľovi v dôsledku tohto vznikla, a to do 30 dní po tom, čo bude škoda vypožičiavateľovi vyúčtovaná.

**Článok 4**

**Čas a miesto dodania tovaru**

1. Predmet rámcovej dohody bude predávajúci plniť na základe písomných objednávok kupujúceho v súlade s touto rámcovou dohodou podľa požiadaviek kupujúceho s termínom dodania tovaru najneskôr do 5 pracovných dní od doručenia objednávky. Za termín doručenia objednávky sa považuje faxové potvrdenie o bezchybnom doručení faxovej objednávky predávajúcemu a v prípade e-mailového zasielania objednávok sa bude považovať za termín doručenia objednávky potvrdenie o doručení e-mailu predávajúcemu.
2. Objednávkou kupujúci špecifikuje dodávku tovaru čo do jeho druhu a množstva v súlade s Prílohou č.1 a Prílohou č.2 k tejto dohode.
3. Predávajúci je povinný dodať kupujúcemu predmet rámcovej dohody denne v pracovných dňoch od 7.00 do 14.00 hod..
4. Miestom dodania je: Východoslovenský ústav srdcových a cievnych chorôb, a.s., Ondavská 8, Košice.

Kontaktnou osobou kupujúceho je Marcel Sivák, odborný referent pre nákup a dopravu,

tel.: 055/789 1074, fax: 055/789 1013, e-mail: [msivak@vusch.sk](mailto:msivak@vusch.sk).

Kontaktnou osobou predávajúceho je: .............................................................,

tel. .............................................., fax: ..........................................,

e-mail: .................................... .

1. Predávajúci je povinný u každej dodávky tovarov v dodacom liste uviesť dodané druhy tovarov, ich množstvo, jednotkové a celkové ceny tovarov.
2. Kupujúci má právo odmietnuť prevzatie tovaru a vrátiť ho na náklady predávajúceho v prípade, že sa predmet dodávky nezhoduje s predloženou zmluvnou ponukou predávajúceho a/alebo množstvo a druh sa nezhoduje s objednávkou kupujúceho a/alebo ak nebola dodávka realizovaná v dohodnutom zmluvnom termíne.

**Článok 5**

**Cena a platobné podmienky**

1. Kupujúci neposkytne predávajúcemu preddavok na predmet plnenia podľa tejto rámcovej dohody.
2. Cena predmetu rámcovej dohody je výsledná cena pre kupujúceho a zahŕňa v sebe DPH, dopravné náklady vrátane doručenia a vyloženia predmetu plnenia dohody, poistenie prepravy, clo, poistné a balenie.
3. Jednotkové ceny predmetu rámcovej dohody sú uvedené v Prílohe č. 2, ktorá je neoddeliteľnou súčasťou tejto dohody.
4. Ceny sú spracované v súlade so zákonom NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o  cenách v znení neskorších predpisov a sú maximálne a záväzné počas platnosti dohody.
5. V prípade, že predávajúci počas doby platnosti tejto dohody poskytne kupujúcemu tovar vo zvýhodnených alebo akciových cenách, túto skutočnosť vopred písomne alebo e-mailom oznámi kupujúcemu. V takomto prípade sa predávajúci zaväzuje fakturovať dodaný tovar v cenách zvýhodnených alebo akciových, pričom túto skutočnosť výslovne uvedie na faktúre.
6. V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto zmluve a dodávateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5 % v neprospech ceny podľa tejto zmluvy, zaväzuje sa dodávateľ poskytnúť objednávateľovi pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.
7. V prípade ak sa po uzatvorení tejto rámcovej dohody preukáže, že na relevantnom trhu existuje nižšia cena za rovnaké alebo porovnateľné plnenie od akéhokoľvek dodávateľa ako je obsiahnuté v tejto rámcovej dohode (t.j. viac ako 5 % v neprospech ceny podľa tejto rámcovej dohody), objednávateľ yyzve dodávateľa k vypracovaniu dodatku predmetom, ktorého bude úprava ceny na cenu zistenú podľa tejto vety. Ak dodávateľ nepristúpi k uzatvoreniu dodatku, objednávateľ si vyhradzuje právo na odstúpenie od rámcovej dohody.
8. Dodávateľ je povinný bezodkladne najneskôr do 5 pracovných dní od zistenia skutočnosti, resp. od oznámenia zistenej skutočnosti podľa predchádzajúcich bodov, doručiť objednávateľovi dodatok, predmetom ktorého bude upravená cena zistená podľa bodu 6 a bodu 7 tohto článku.
9. Objednávateľ má právo vyžiadať si od dodávateľa kedykoľvek počas trvania zmluvného vzťahu dokumentáciu o prehodnotení ceny tovaru na trhu za účelom overenia aktuálnosti ceny. V prípade, ak dodávateľ zistí, že cena na trhu je nižšia než je určená touto rámcovou dohodu, bezodkladne, najneskôr však do 5 pracovných dní od zistenia tejto skutočnosti doručí objednávateľovi dodatok, predmetom ktorého bude upravená cena zistená podľa predchádzajúcej vety.
10. Objednávateľ má právo rámcovú dohodu vypovedať s jednomesačnou výpovednou lehotou jeden mesiac od doručenia výpovede, pokiaľ dodávateľ nie je schopný dodať alebo nedodá tovar za cenu zistenú podľa bodu 9.
11. Faktúry musia mať náležitosti daňového dokladu v súlade so zák. č. 222/2004 Z. z. o dani z pridanej hodnoty v znení neskorších predpisov a musia obsahovať číslo tejto dohody a číslo čiastkovej objednávky.
12. Predávajúci je zároveň povinný k faktúre vždy priložiť kópiu objednávky kupujúceho ako povinnú prílohu faktúry. Predávajúci je rovnako povinný k faktúre priložiť kópiu dodacieho listu ako jej povinnú prílohu, okrem prípadov, kedy je faktúra doručená zároveň s dodacím listom.
13. V prípade, že faktúra nebude obsahovať náležitosti podľa bodu 11. a/alebo 12. tohto článku dohody, kupujúci je oprávnený vrátiť ju predávajúcemu na doplnenie. V takom prípade nová lehota splatnosti začne plynúť doručením opravenej faktúry kupujúcemu.
14. Kupujúci nadobúda vlastnícke právo k dodanému tovaru výlučne až po úplnom zaplatení kúpnej ceny predávajúcemu.
15. Splatnosť faktúr je šesťdesiat (60) kalendárnych dní odo dňa jej doručenia objednávateľovi. Úhradu faktúry vykoná kupujúci bezhotovostným prevodom na účet dodávateľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech účtu dodávateľa.
16. Zmluvné strany sa dohodli, že pohľadávky, ktoré vzniknú dodávateľovi z tohto zmluvného vzťahu, dodávateľ nie je oprávnený postúpiť tretím osobám bez predchádzajúceho súhlasu objednávateľa. Postúpenie pohľadávok bez predchádzajúceho súhlasu objednávateľa je neplatné. Súhlas objednávateľa je platný len za podmienky, že bol na takýto úkon udelený predchádzajúci písomný súhlas Ministerstva zdravotníctva SR.

**Článok 6**

**Osobitné ustanovenia o prieskume trhu**

1. Kupujúci je oprávnený kedykoľvek počas platnosti tejto dohody pred doručením čiastkovej objednávky predávajúcemu podľa ustanovení Článku 4 tejto dohody, vykonať prieskum trhu za účelom zistenia aktuálnej ceny tovaru, za ktorú je možné tovar aktuálne na trhu obstarať.
2. Prieskum trhu podľa predchádzajúceho bodu musí byť realizovaný prostredníctvom minimálne troch nezávislých ponúk na tovar, resp. jeho jednotlivé položky, ktoré budú predmetom čiastkovej objednávky kupujúceho. Ponuky, ktoré je kupujúci oprávnený posudzovať v rámci prieskumu trhu, musia byť čo do kvality tovaru a podmienok jeho dodania zhodné s podmienkami dohodnutými v tejto rámcovej dohode. O prieskume trhu je kupujúci povinný viesť písomnú dokumentáciu.
3. V prípade, ak priemer celkovej ceny za tovar vypočítaný z troch najlacnejších ponúk získaných v rámci prieskumu trhu, je nižší ako cena tovaru určená podľa Prílohy č. 2 tejto dohody, je predávajúci povinný rokovať s kupujúcim o znížení ceny na základe písomnej výzvy kupujúceho, a to bezodkladne po doručení takejto výzvy, najneskôr však do 7 kalendárnych dní, ak sa zmluvné strany nedohodnú inak.
4. V prípade, ak sa zmluvné strany dohodnú na znížení ceny predmetu tejto dohody na hodnotu aktuálnej priemernej trhovej ceny určenej prieskumom trhu podľa ustanovení tohto článku, príp. na cene nižšej ako je aktuálna priemerná trhová cena, sú povinné uzavrieť bezodkladne, najneskôr v lehote 7 kalendárnych dní odo dňa uskutočnenia rokovania podľa bodu 3, písomný dodatok k tejto dohode, ktorým sa upraví Príloha č. 2 – Štruktúrovaný rozpočet v súlade s dohodou zmluvných strán.
5. V prípade, ak sa zmluvné strany nedohodnú na znížení ceny predmetu tejto dohody na hodnotu aktuálnej priemernej trhovej ceny určenej prieskumom trhu podľa ustanovení tohto článku, príp. na cene nižšej ako je aktuálna priemerná trhová cena, alebo v prípade márneho uplynutia lehoty podľa bodu 3 tohto článku, je kupujúci oprávnený odstúpiť od tejto dohody v súlade s Článkom 8 bod 5.

**Článok 7**

**Čas a miesto dodania tovaru**

1. Predávajúci je povinný dodať predmet rámcovej dohody v množstve, sortimente a kvalite v súlade s touto dohodou.
2. Zodpovednosť za vady sa bude riešiť v zmysle príslušných ustanovení § 422 až § 442 Obchodného zákonníka.
3. Predávajúci sa zaväzuje poskytnúť na predmet dodávky záruku v dĺžke min. 24 mesiacov odo dňa prevzatia tovaru kupujúcim. Záruka sa nevzťahuje na vady, ktoré vznikli nesprávnou manipuláciou s predmetom dodávky.
4. Kupujúci oznámi vadu predmetu rámcovej dohody na tomto tel. č.: ......................................, resp. na e-mailovej adrese: ........................................... .
5. Zmluvné strany sa dohodli, že počas záručnej doby má kupujúci právo požadovať a predávajúci má povinnosť v lehote 48 hodín od nahlásenia vady tovaru podľa bodu 4 tohto článku dodať kupujúcemu nový tovar v rovnakej kvalite a počte ako náhradu.

**Článok 8**

**Trvanie a záväznosť rámcovej dohody**

1. RD sa uzatvára na obdobie štyridsaťosem 48 mesiacov odo dňa nadobudnutia jej účinnosti a zároveň do doby naplnenia  dohodnutého maximálneho finančného rozsahu **7 479,14 EUR bez   
    DPH (slovom: sedemtisícštyristosedemdesiatdeväť eur a štrnásť centov)** a **8 974,97 EUR   
    s DPH (slovom: osemtisícdeväťstosedemdesiatštyri eur a deväťdesiatsedem centov)** v závislosti od toho, ktorá z uvedených skutočností nastane skôr.
2. Okremprípadov uvedených v bode 1., je možné ukončiť rámcovú dohodu aj:
3. písomnou dohodou zmluvných strán,
4. písomnou výpoveďou v 1-mesačnej výpovednej lehote bez udania dôvodu,
5. písomnou výpoveďou v 15-dňovej výpovednej lehote z dôvodu podstatného porušenia ustanovení tejto dohody ktoroukoľvek zo zmluvných strán.
6. Za podstatné porušenie tejto dohody zo strany kupujúceho sa považuje neuhradenie faktúry do 30 dní po lehote splatnosti a/alebo porušenie povinností kupujúceho vyplývajúcich z Článku 3 tejto dohody.
7. Za podstatné porušenie tejto dohody zo strany predávajúceho sa považuje nedodržanie termínu dodávok predmetu dohody aj po písomnom napomenutí predávajúceho kupujúcim počas platnosti tejto dohody a/alebo porušenie povinností predávajúceho vyplývajúcich z Článku 3 tejto dohody.
8. Kupujúci je oprávnený odstúpiť od tejto dohody v prípade, ak v súlade s Článkom 6 nedôjde k dohode zmluvných strán o znížení ceny predmetu dohody alebo márnym uplynutím lehoty podľa Článku 6 bod 3. Účinky odstúpenia od dohody nastávajú dňom doručenia písomného odstúpenia od dohody predávajúcemu.
9. Výpovedná lehota podľa bodu 2. písm. b) tohto článku začína plynúť prvým dňom nasledujúceho mesiaca po doručení výpovede druhej zmluvnej strane. Výpovedná lehota podľa bodu 2. písm. c) tohto článku začína plynúť dňom nasledujúcim po dni doručenia výpovede druhej zmluvnej strane.
10. Počas platnosti dohody predávajúci nie je oprávnený (resp. nesmie) svoje dodávateľské práva na predmet dohody, ktoré mu vyplývajú zo zmluvného vzťahu uzavretého na základe výsledku verejného obstarávania s kupujúcim, preniesť alebo odstúpiť na iného dodávateľa.

**Článok 9**

**Úroky z omeškania a zmluvné pokuty**

1. V prípade nedodržania dohodnutého termínu dodania tovarov podľa tejto dohody, je kupujúci oprávnený účtovať predávajúcemu zmluvnú pokutu vo výške 0,04 % za každý deň omeškania z ceny objednaného tovaru.
2. Ak je kupujúci v omeškaní so splnením peňažného záväzku podľa tejto dohody, je predávajúci oprávnený účtovať kupujúcemu úrok z omeškania vo výške 0,04 % z nezaplatenej sumy za každý deň omeškania.
3. Ak predávajúci mešká so splnením termínov vybavenia oprávnených reklamácií, je kupujúci oprávnený účtovať predávajúcemu zmluvnú pokutu vo výške 0,04 % za každý deň omeškania z celkovej ceny vadného tovaru

**Článok 10**

**Subdodávky**

1. V prípade, ak predávajúci zabezpečuje časť plnenia predmetu RD prostredníctvom svojich subdodávateľov, zodpovedá za riadne plnenie predmetu RD tak, akoby ho zabezpečil v celom rozsahu sám.
2. Predávajúci garantuje spôsobilosť subdodávateľov pre plnenie predmetu RD.
3. Predávajúci má právo na zmenu resp. na doplnenie nového subdodávateľa vo vzťahu k plneniu predmetu RD, ktorého sa táto RD týka.
4. Ak predávajúci zmení, resp. doplní nového subdodávateľa je povinný najneskôr v deň, ktorý predchádza dňu účinnosti zmeny, aktualizovať znenie Prílohy č. 3 tejto RD – Zoznam subdodávateľov a podiel subdodávok a doručiť ju kupujúcemu spolu s písomným oznámením, v ktorom uvedie všetky podrobnosti týkajúce sa zmeny resp. doplnenia nového subdodávateľa, pričom účastníci dohody sa zároveň výslovne dohodli, že pre prijatie zmeny, resp. doplnenie subdodávateľa sa nevyžaduje uzavretie samostatného písomného dodatku. Nedodržanie povinností stanovených predávajúcemu týmto ustanovením RD sa považuje za podstatné porušenie zmluvných podmienok predávajúcim a zakladá právo kupujúceho vypovedať túto RD. Predávajúci je zároveň povinný nahradiť škodu, ktorá vznikla kupujúcemu porušením tejto povinnosti.
5. V prípade zistenia, že subdodávateľ počas trvania tejto RD nie je v súlade s ust. § 11 ods.1 zákona č. 343/2015 Z. z. o verejnom obstarávaní v znení neskorších predpisov, zapísaný v registri partnerov verejného sektora, je kupujúci oprávnený od tejto RD odstúpiť.
6. Predávajúci je povinný na požiadanie kupujúceho predložiť kupujúcemu všetky zmluvy uzavreté v súvislosti s plnením podľa tejto RD so subdodávateľmi.

**Článok 11**

**Záverečné ustanovenia**

1. Zmluvné strany prehlasujú, že v čase uzavretia tejto dohody im nie sú známe žiadne okolnosti, ktoré by bránili alebo vylučovali uzavretie takejto dohody, resp. ktoré by mohli byť vážnou prekážkou jej plnenia.
2. Akékoľvek zmeny a doplnky tejto dohody sa môžu robiť výlučne formou písomných dodatkov, ktoré musia byť odsúhlasené a potvrdené podpismi oboch zmluvných strán a stanú sa jej neoddeliteľnou súčasťou.
3. V prípadoch, ktoré nie sú v dohode uvedené, riadi sa vzťah zmluvných strán príslušnými ustanoveniami Obchodného zákonníka SR a príslušných právnych predpisov platných v Slovenskej republike.
4. Obidve zmluvné strany sa zaväzujú písomne ohlásiť všetky zmeny údajov dôležitých pre bezproblémové plnenie dohody druhej zmluvnej strane (napr. zmena sídla, obchodného mena, bankového spojenia a pod.).
5. Neoddeliteľnou súčasťou tejto dohody je:
6. Príloha č. 1 – Špecifikácia predmetu zákazky,
7. Príloha č. 2 – Štruktúrovaný rozpočet predmetu zákazky.
8. Príloha č. 3 – Zoznam subdodávateľov a podiel subdodávok
9. Dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni zverejnenia v Centrálnom registri zmlúv.
10. Táto dohoda bola vyhotovená v piatich (5) exemplároch, pričom dve (2) vyhotovenia sú určené pre predávajúceho a tri (3) vyhotovenia pre kupujúceho.
11. Osobné údaje dotknutých osôb, ktoré sú súčasťou tejto kúpnej zmluvy sú spracúvané kupujúcim na vopred vymedzený účel v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov. Bližšie informácie sú uvedené na webovom sídle spoločnosti www.vusch.sk.

V ........................dňa ................... V Košiciach dňa .....................

Predávajúci: Kupujúci:

..................................................... .......................................................................

Meno, podpis štatutárneho orgánu doc. MUDr. František Sabol, PhD., MPH,MBA

pečiatka predseda predstavenstva

Východoslovenský ústav srdcových

a cievnych chorôb, a.s.

...................................................... Ing. Marián Albert, MBA

podpredseda predstavenstva

Východoslovenský ústav srdcových

a cievnych chorôb, a.s